
JULKINEN KUULUTUS
Kuulutuksen julkaisupäivä 16.7.2026.
Tiedoksisaannin katsotaan tapahtuneen seitsemäntenä päivänä kuulutuksen julkaisemisajankohdasta

Ympäristöluvan muuttamista koskeva hakemus, Peab Industri Oy

HAKIJA
Peab Industri Oy

Y-TUNNUS
2977551-2

TOIMINNAN SIJAINTI
Laukaan kunta, Petruman kylä, kiinteistö Finni 410-410-5-57

HAKEMUKSEN PÄÄASIALLINEN SISÄLTÖ
[bookmark: _GoBack]Hakemus koskee Petruman kylään kiinteistölle Finni 410-410-5-57 sijoittuvan kiviaineksen murskaukselle myönnetyn ympäristöluvan muuttamista. Kiinteistöllä on voimassa Laukaan kaavoitus- ja rakennuslautakunnan 28.2.2019 myöntämä ympäristölupa kiviaineksen murskaukselle sekä erillinen maa-aineslupa maa-aineksen otolle. Voimassa olevan ympäristöluvan mukaan kiviaineksen murskaustoiminnan tulee ajoittua 15.9. – 15.12 väliselle ajalle, muutoshakemuksella haetaan lupaa harjoittaa murskaustoimintaa arkipäivisin läpi vuoden. Murskattavan kiviaineksen vuosittaiseen määrään tai murskauspäivien lukumäärään (25 vuodessa) ei haeta muutosta.

ASIAKIRJOJEN NÄHTÄVILLÄOLO
Kuulutus sekä hakemusasiakirjat pidetään nähtävillä kuulutusaikana 16.7. – 24.8.2026 Laukaan kunnan verkkosivuilla www.laukaa.fi .

MUISTUTUKSET JA MIELIPITEET
Ympäristönsuojelulain 43 § mukaisesti lupaviranomaisen on ennen asian ratkaisemista varattava niille, joiden oikeutta tai etua asia saattaa koskea (asianosainen), tilaisuus tehdä muistutuksia hakemuksen johdosta. Muille kuin asianosaisille on varattava tilaisuus ilmaista mielipiteensä.

Kirjalliset muistutukset ja mielipiteet on toimitettava kuulutusaikana Laukaan kunnan lupa- ja valvontalautakunnalle sähköisesti kirjaus@laukaa.fi  tai postitse PL 6, 41341 Laukaa.

LISÄTIETOJA: ympäristönsuojelusihteeri Pälvi Pöyhönen, puh. 0400 569 811


LUPA- JA VALVONTALAUTAKUNTA
VS. YMPÄRISTÖTOIMENJOHTAJA


LIITTEET:	Hakemusasiakirjat

